Laladan H II iku papan lairé lintang-lintang. Kawangun nalika mega molekul kang wiyar banget runtuh sangisoré gaya gravitasiné dhéwé, asring uga dijalari déning prabawa jeblugan supernova kang ana ing saceraké. Mega runtuh lan kafragmentasi, mbentuk nganti atusan lintang anyar. Lintang kang lagi waé kadhapur ngionisasi gas kang ana ing sekitaré nyiptakaké nébula emisi.